Susējas pagasts

Susējas pagasts bija viena no Ilūkstes apriņķa pašvaldībām tā ziemeļrietumos. Robežojās ar Ilūkstes apriņķa Aknīstes, Gārsenes un Asares pagastiem, kā arī Jēkabpils apriņķa Zasas un Slates pagastiem. Pagasta valde atradās Susējā.

 Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Aizpores un Susējas ciema padomes. Pagastu likvidēja 1949. gada 31. decembrī, ciemus iekļaujot Aknīstes rajonā. Susējas ciems likvidēts 1957. gada 7. janvārī.Okupētās Latvijas administratīvi teritoriālais iedalījums: vēsturiskās uzziņas un pārvaldes iestāžu arhīvu fondu rādītājs (1940-1941, 1944-1990) : zinātniska arhīvu rokasgrāmata. – R.: Latvijas Valsts arhīvu ģenerāldirekcija, 1997 – 243. lpp. ISBN 9984-9256-0-9 Tā teritorijas daļa pievienota toreizējam Aknīstes strādnieku ciematam, daļa Asares, daļa Slates ciemam. Mūsdienās Susējas pagasta teritorija iekļauta Jēkabpils novada Aknīstes, Asares un Rubenes pagastos.

 Atsauces 


Kategorija:Latvijas pagasti
Kategorija:Latvijas bijušie pagasti